डॉक्सिंग

डॉक्सिंग (अंग्रेज़ी:doxing जो dox से आता है -जो लघुरूप है documents अर्थात दस्तावेज़ का) एक इंटरनेट पर प्रचलित रवैया है जिसके अंतरगत एक व्यक्ति दूसरे व्यक्ति पर शोध करता है और दूसरे व्यक्ति या संस्था की निजी या पूरी पहचान सामने लाने वाली जानकारी सार्वजनिक रूप से प्रकाशित करता है। 

इसके लिए प्रयोग में लाए जाने वाली पद्धतियों में वह जानकारी को प्राप्त करना है जो सार्वजनिक रूप से सामाजिक मीडिया जालस्थल जैसेकि फेसबुक पर है या  हैकिंग और सामाजिक अभियंत्रण से प्राप्त होती है। यह इंटरनेट सतर्कता और  हैक सक्रियतावाद से नज़दीकी से जुड़ा है।

डॉक्सिंग कई कारणों से हो सकता है, जिसमें कानून प्रवर्तन, व्यापारिक आकलन, जोखिम विश्लेषण, ज़बरदस्ती वसूली, अवपीड़न, ऑनलाइन शर्मिंदा करना और स्वत: नियुक्त सतर्कता से प्रेरित न्याय भी शामिल हैं। 

 डॉक्सिंग के खिलाफ भारतीय कानून 
भारत में डॉक्सिंग के खिलाफ सख्त कानून मौजूद हैं, जो व्यक्तिगत निजता की रक्षा करते हैं और ऑनलाइन हरासमेंट के खिलाफ कार्रवाई की अनुमति देते हैं।

 इंडियन पीनल कोड (IPC), 1860: IPC की धारा 499 मानहानि को अपराध मानती है, जिसमें बिना अनुमति किसी की निजी जानकारी का प्रकाशन शामिल हो सकता है। धारा 507 गुमनाम संचार के द्वारा धमकी देने को भी अपराध मानती है, जो डॉक्सिंग के मामलों में लागू हो सकती है।
 इंफॉर्मेशन टेक्नोलॉजी एक्ट (IT Act), 2000: इस अधिनियम की धारा 66C फर्जी इलेक्ट्रॉनिक आइडेंटिटी का उपयोग करने और धारा 66D इलेक्ट्रॉनिक माध्यम से धोखाधड़ी करने को अपराध मानती है। डॉक्सिंग के मामले में, ये प्रावधान उस समय लागू हो सकते हैं जब किसी की निजी जानकारी का उपयोग धोखाधड़ी या हानि पहुँचाने के लिए किया जाता है।
 धारा 72: इस धारा के अनुसार, इलेक्ट्रॉनिक फॉर्म में विश्वास के उल्लंघन में निजी जानकारी का प्रकाशन अपराध है।
 धारा 72A: यह धारा उन व्यक्तियों के खिलाफ कार्रवाई की अनुमति देती है जो संविदात्मक संबंधों के दौरान प्राप्त निजी जानकारी का गलत उपयोग करते हैं।
सन्दर्भ

श्रेणी:इंटरनेट संस्कृति